2020. gada 24. novembrī Rīkojums Nr. 696

Rīgā (prot. Nr. 73 34. §)

**Par Kūdras ilgtspējīgas izmantošanas pamatnostādnēm 2020.–2030. gadam**

1. Atbalstīt Kūdras ilgtspējīgas izmantošanas pamatnostādnes 2020.–2030. gadam (turpmāk – pamatnostādnes).

2. Noteikt, ka par pamatnostādņu izpildes koordināciju ir atbildīga Vides aizsardzības un reģionālās attīstības ministrija.

3. Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram iesniegt noteiktā kārtībā Ministru kabinetā šādus informatīvos ziņojumus:

3.1. līdz 2025. gada 30. decembrim – pamatnostādņu īstenošanas starpposma novērtējumu;

3.2. līdz 2032. gada 30. decembrim – pamatnostādņu īstenošanas gala ietekmes novērtējumu.

4. Pamatnostādņu īstenošanā iesaistītajām institūcijām pamatnostādnēs ietverto pasākumu īstenošanu 2020. gadā nodrošināt atbilstoši piešķirtajiem valsts budžeta līdzekļiem.

Ministru prezidents A. K. Kariņš

Vides aizsardzības un

reģionālās attīstības ministra

pienākumu izpildītājs,

Ministru prezidenta biedrs,

aizsardzības ministrs A. Pabriks